CELEX: 32020D0652
Language: hu
Date: 2020-05-14 00:00:00
Title: A Tanács (KKBP) 2020/652 határozata (2020. május 14.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról

15.5.2020   
               
               
                  HU
               
               
                  Az Európai Unió Hivatalos Lapja
               
               
                  L 153/5
               
            
         A TANÁCS (KKBP) 2020/652 HATÁROZATA
         (2020. május 14.)
         az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. április 15-én elfogadta az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) szóló 2014/219/KKBP határozatot (1).
                  
               
                     (2)
                  
                  
                     A Száhel-övezetről/Maliról szóló, 2018. június 25-i következtetéseiben a Tanács aláhúzta a KBVP Száhel-övezeti regionalizációjának fontosságát abból a célból, hogy adott esetben megerősítsék a határokon átnyúló együttműködés polgári és katonai támogatását, a regionális együttműködési struktúrákat – különösen a Száhel-övezet G5-országainak struktúráit –, valamint a G5-országoknak a régióbeli biztonsági kihívások kezelésével kapcsolatos képességét és szerepvállalását.
                  
               
                     (3)
                  
                  
                     A Tanács 2019. február 18-án jóváhagyta a Száhel-övezeti KBVP-fellépés regionalizációjáról szóló közös polgári-katonai műveleti koncepciót.
                  
               
                     (4)
                  
                  
                     A Tanács 2019. február 21-én elfogadta a (KKBP) 2019/312 határozatot (2), amellyel 2021. január 14-ig meghosszabbította az EUCAP Száhel Mali megbízatását, és pénzügyi referenciaösszeget biztosított a számára.
                  
               
                     (5)
                  
                  
                     A Politikai és Biztonsági Bizottság 2020. március 17-én módosította az EUCAP Száhel Mali műveleti tervét, és megállapodott arról, hogy növelni kell a számára a Száhel-övezeti KBVP-fellépés regionalizációjához biztosított forrásokat.
                  
               
                     (6)
                  
                  
                     A 2014/219/KKBP határozatot ennek megfelelően módosítani kell.
                  
               
                     (7)
                  
                  
                     Az EUCAP Száhel Mali végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés 21. cikkében meghatározott célkitűzések elérését,
                  
               ELFOGADTA EZT A HATÁROZATOT:
         
            1. cikk
            A 2014/219/KKBP határozat 14. cikkének (1) bekezdésében a hatodik és a hetedik albekezdés helyébe a következő szöveg lép:
            
               „Az EUCAP Száhel Malival kapcsolatos kiadások fedezésére szolgáló pénzügyi referenciaösszeg a 2019. március 1. és 2021. január 14. közötti időszakban 69 650 000 EUR.”
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. május 14-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali [helyesen: EUCAP Száhel Mali]) (HL L 113., 2014.4.16., 21. o.).
         
            (2)  A Tanács (KKBP) 2019/312 határozata (2019. február 21.) az Európai Unió mali KBVP-missziójáról (EUCAP Száhel Mali) szóló 2014/219/KKBP határozat módosításáról és hatályának meghosszabbításáról (HL L 51., 2019.2.22., 29. o.).